मांगों को लेकर मुलाजिमों ने धरना दिया
भास्कर संवाददाता | गुरदासपुर
टेक्निकलसर्विस यूनियन सर्कल गुरदासपुर की ओर से मंगलवार को गुरु नानक पार्क में मांगों को लेकर सर्कल प्रधान जगतार सिंह खुंडा के नेतृत्व में धरना दिया। उन्होंने बताया कि बिजली कर्मी 9 जनवरी को मजीठा में मांगों को लेकर प्रदेश स्तरीय धरना देने जा रहे हैं। पंजाब सरकार के काले कानूनों के खिलाफ 29 जनवरी को जिला स्तर पर होने वाले धरने में भी भाग लिया जाएगा।
खुंडा ने कहा कि पावरकाॅम मैनेजमेंट और प्रदेश सरकार निजीकरण को बढ़ावा देने के साथ ही पुलिस केस वापिस लेने के भरोसे को लेकर टालमटोल कर रही है। उनकी मांगों में पटियाला सर्किल के दो नेता बहाल करना, संघर्षशील नेताओं की पेंशन कटौती को बंद करना, 4000 बेरोजगार लाइनमैनों को नियुक्ति पत्र देना, मृतकों के आश्रितों को नौकरी देना, नए भर्ती मुलाजिमों को सभी लाभ देना, ठेका मुलािजमों को पक्का करना, आऊटसोर्सिंग ठेका प्रणाली को बंद करना शामिल है। इस दौरान मंडल का चुनाव भी किया गया। इस मौके ओम प्रकाश को प्रधान, सविंदर सिंह को उप-प्रधान, गुरमुख सिंह को सचिव, राकेश मोहन को उप-सचिव, सविंदर सिंह को केशियर चुना गया। इस मौके पर मोहन लाल, मस्सा सिंह, कमल किशोर, नत्था सिंह आदि मौजूद थे।
नेहरू पार्क में मांगों को लेकर धरना देते पावरकॉम के मुलाजिम।
hin_Deva mai_Deva hin_Deva hin_Deva hin_Deva